Met, metig-ha-metig,  petore anv reiñ d'ar milinoù avel giz nevez-se ?  Milinoù int sur dre ma vez aozet un dra bennak gante, n'eo ket bleud na paper evel gwechall, met energiezh tredan.  Rodoù-avel int ivez pa droont evel rodoù. Lâret e vez, e vez ar vugale o rodal pa vezont o pennbouzellenniñ o c'horf war bouez o divrec'h hag o divhar.  Tourioù-avel a c'hallfent bezañ anvet evel-just pa vez pintet ar mekanikerezh d'ober tredan gant an avel e beg tourioù uheloc'h evit hini meur a iliz-veur evel e Landreger.